বদরুদ্দোজা বুলু, পার্বতীপুর প্রতিনিধি,চিলাহাটি ওয়েব : পার্বতীপুর উপজেলা বিএনপি’র দলীয় কার্যালয়ে উপজেলা ও পৌর বিএনপি’র আয়োজনে বাংলাদেশ জাতীয়তাবাদী দল বিএনপি’র চেয়ারপার্সন, সাবেক প্রধানমন্ত্রী, দেশনেত্রী বেগম খালেদা জিয়ার শুভ জন্মদিন, রোগমুক্তি, কারামুক্তি, সকল রাজনৈতিক দলের নিহত নেতাকর্মীদের রুহের মাগফেরাত কামনা ও আলোচনাসভা অনুষ্ঠিত হয়। বুধবার বিকেল ৫টায় দলীয় কার্যালয়ে পৌর বিএনপি’র সভাপতি আতিয়ার রহমানের সভাপতিত্বে প্রধান অতিথি হিসেবে বক্তব্য দেন উপজেলা বিএনপি’র সাধারণ সম্পাদক অধ্যাপক জালাল উদ্দিন। আলোচনাসভা শেষে বিশেষ মোনাজাত করা হয়। এসময় বিএনপি ও তার অঙ্গ এবং সহযোগী সংগঠনের নেতা কর্মীরা অংশ নেন।